ಮುಖ್ಯಮಂತ್ರಿಗೆ ಇನ್ಮುಂದೆ ನಿಮ್ಮ ಅಹವಾಲು ಸಲ್ಲಿಸೋದು ಬಹಳ ಸುಲಭ ಬೆಂಗಳೂರು : ಕೆಲವೊಂದು ಸಮಸ್ಯೆಗಳಿಗೆ ನೇರವಾಗಿ ಸಿಎಂ ಬಳಿಯೇ ಹೋಗಬೇಕಾಗುತ್ತದೆ. ಆದ್ರೆ ಜನ ಸಾಮಾನ್ಯರೆಲ್ಲಾ ಅಷ್ಟು ಸುಲಭವಾಗಿ ಸಿಎಂ ಬಳಿ ಹೋಗಲು ಸಾಧ್ಯವಿಲ್ಲ. ಜನರ ನಡುವೆ ನಡೆದ ಕಾರ್ಯಕ್ರಮಕ್ಕೆ ಸಿಎಂ ಬಂದರೆ ಅಲ್ಲಿ ಅವಕಾಶ ಗಿಟ್ಟಿಸಿಕೊಂಡು ಎಷ್ಟೋ ಜನ ತಮ್ಮ ಅಹವಾಲನ್ನು ಅಲ್ಲಿಯೇ ಕೊಡುತ್ತಾರೆ. ಮುಖ್ಯಮಂತ್ರಿಗಳ ಸಚಿವಾಲಯದಲ್ಲಿ 2020ರ ಆಗಸ್ಟ್ ತಿಂಗಳಿನಿಂದ ಇಮೇಲ್ ಮೂಲಕ ಸ್ವೀಕೃತವಾಗುವ ಅಹವಾಲುಗಳನ್ನು ಇಆಫೀಸ್ ನಲ್ಲಿಯೇ ನಿರ್ವಹಿಸಲಾಗುತ್ತಿದೆ. ಪ್ರಸ್ತುತ ಮುಖ್ಯಮಂತ್ರಿಗಳ ಸಚಿವಾಲಯವು 3 ಸಕ್ರಿಯ ಇಮೇಲ್ ವಿಳಾಸಗಳನ್ನು ಹೊಂದಿದ್ದು, ಇದರಿಂದ ಅಹವಾಲು ಪುನರಾವರ್ತನೆಯಾಗುತ್ತಿದೆ ಹಾಗೂ ಅನಗತ್ಯ ಗೊಂದಲ ಉಂಟಾಗುತ್ತಿದೆ. ಈ ನಿಟ್ಟಿನಲ್ಲಿ ಜನಸಾಮಾನ್ಯರಿಗೆ ನೆರವಾಗಲೆಂದೆ ಮುಖ್ಯಮಂತ್ರಿಗಳಿಗೆ ಅಹವಾಲು ನೀಡಲು ಸುಲಭ ಮಾಡಿಕೊಟ್ಟಿದ್ದಾರೆ. ಈ ಮುಂಚೆ ಸಾಕಷ್ಟು ಮೇಲ್ ಐಡಿಗಳಿಗೆ ಮೇಲ್ ಮಾಡಬೇಕಿತ್ತು. ಆದ್ರೆ ಇದೀಗ ನಿಮ್ಮ ಅಹವಾಲನ್ನು ಒಂದೇ ಇಮೇಲ್ ಮಾಡಿದ್ರೆ ಸಾಕಪ್ಪ ನಿಮ್ಮ ಅಹವಾಲು ನೇರವಾಗಿ ಸಿಎಂಗೆ ತಲುಪುತ್ತದೆ. ಜನವರಿ 1ರಿಂದ ಇದು ಚಾಲ್ತಿಗೆ ಬರಲಿದೆ ಎಂದು ಮುಖ್ಯಮಂತ್ರಿ ಕಚೇರಿ ತಿಳಿಸಿದೆ. ಜನವರಿ ಒಂದರಿಂದ ಅಹವಾಲು ಸ್ವೀಕಾರಕ್ಕೆ email protected ಇಮೇಲ್ ಐಡಿಯನ್ನು ಮಾತ್ರ ಬಳಕೆಯಲ್ಲಿ ಇರಲಿದೆ. ಅಹವಾಲು ಸಲ್ಲಿಕೆ ಮತ್ತು ನಿರ್ವಹಣೆಯನ್ನು ಸರಳಗೊಳಿಸಲು ಏಕ ವಿಳಾಸವನ್ನು ಬಳಕೆ ಮಾಡಲು ನಿರ್ಧರಿಸಲಾಗಿದೆ.